cyanic-selkie/wikianc huggingface dataset:
Jakobus I van Engeland
Jakobus I (Engels: James I; 19 Junie 1566 – 27 Maart 1625) was koning van die Skotte (as Jakobus VI), van Engeland en van Ierland. Hy was die eerste persoon wat na homself verwys het as koning van Groot-Brittanje. In Skotland het hy van 24 Julie 1567 tot en met sy dood as Jakobus VI regeer. Ná die dood van sy niggie Elizabeth I het hy koning van Engeland en Ierland geword waar hy van 24 Maart 1603 tot en met sy dood regeer het. Hy was die eerste Engelse monarg van die Huis van Stuart.
Vroeë lewe
Jakobus Karel Stuart is op 19 Junie 1566 in Edinburg-kasteel gebore as die oudste seun van Maria, koningin van die Skotte (Engels: Mary, Queen of Scots) en haar tweede man, Hendrik Stuart, lord Darnley. Jakobus was ’n afstammeling van koning Hendrik VII van Engeland deur sy oumagrootjie Margaret Tudor, die oudste suster van Hendrik VIII.
Maria se bewind in Skotland was onseker omdat ’n rebellie deur die Protestantse bevolking haar en haar man, wat Katolieke was, in die gesig gestaar het. Hendrik is op 10 Februarie 1567 vermoor. Maria was toe reeds ’n ongewilde koningin en dit is vererger toe sy op 15 Mei 1567 trou met James Hepburn, 4de Graaf van Bothwell, wat daarvan verdink is dat hy Hendrik vermoor het.
In Junie 1567 het Protestantse rebelle Maria gearresteer en sy het nooit weer haar babaseun gesien nie. Sy is 24 Julie gedwing om te abdikeer ten gunste van haar seun. Haar buite-egtelike halfboer, Jakobus Stewart, Graaf van Moray, is as regent aangestel. Haar seun is op 29 Julie 1567 op die ouderdom van dertien maande as koning Jakobus VI van Skotland gekroon. Hy is grootgemaak as lid van die Protestantse nasionale Church of Scotland.
In 1568 het Maria uit die tronk ontsnap en dit het gelei tot ’n kort tydperk van geweld. Die Graaf van Moray het Maria se troepe in die Slag van Langside verslaan. Sy het noodgedwonge na Engeland gevlug waar sy deur Elizabeth in hegtenis geneem en uiteindelik tereggestel is.
Bewind in Skotland
In 1586 het Jakobus die Verdrag van Berwick met Engeland gesluit. Dit en die teregstelling van sy ma in 1587 het dit vir hom moontlik help maak om later die Engelse troon te bestyg.
Huwelik
In sy jeug is Jakobus geprys vir sy kuisheid omdat hy min belangstelling in vroue getoon het. Hy het die geselskap van mans verkies, maar ’n huwelik was nodig om sy bewind te versterk. Die keuse het geval op die 14-jarige Anna van Denemarke, jongste dogter van die Protestantse Frederick II. Hulle is op 23 November in die huwelik bevestig. Jakobus was versot op Anna en het haar met geduld en deernis behandel. Tussen 1593 en 1595 is hy egter romanties verbind met Anne Murray, later lady Glamis, wat hy poëties aangespreek het as "my minnares en my liefde".
Die koninklike egpaar het drie kinders gehad wat oorleef het: Hendrik Frederick, Prins van Wallis, wat in 1612 op 18-jarige ouderdom oorlede is; Elizabeth, later koningin van Boheme; en Karel, die toekomstige koning Karel I van Engeland. Anna is in Maart 1619 oorlede.
Engelse troon
Van 1601 af, tydens die laaste jare van Elizabeth I se lewe, het sekere Engelse politici in die geheim met Jakobus gekorrespondeer om ’n gladde troonoorname te verseker. Elizabeth is op 24 Maart oorlede en Jakobus het koning van Engeland geword. Hy is op 25 Julie gekroon.
Guy Fawkes
Op die vooraand van die opening van die tweede sessie van Jakobus se eerste parlement op 5 November 1605 is ’n soldaat met die naam Guy Fawkes in die kelder van die parlementsgebou ontdek – naby ’n hoop hout en nie ver van 36 vate buskruit nie waarmee hy beplan het om die gebou die volgende dag op te blaas. Die samesweerders en hul leier is op 27 Januarie 1606 gevonnis en vier dae later gehang. Die opspraakwekkende verydeling van die Katolieke Buskruitkomplot, soos dit gou bekend geraak het, word nog in Engeland op 5 November gevier.
Ná die Buskruitkomplot het Jakobus sy onderdrukking van Katolieke verskerp en het hy streng maatreëls ingestel om hulle te beheer. In Mei 1606 het die parlement ’n wet goedgekeur wat van elke burger verwag het om ’n eed van getrouheid af te lê waarin die Pous se mag bo dié van die koning onder meer ontken is. Jakabus was verdraagsaam teenoor Katolieke wat die eed afgelê het, en selfs teenoor kripto-Katolieke (Katolieke wat hulle in die openbaar met protestantisme vereenselwig het, maar innerlik Katolieke gebly het.
Persoonlike verhoudings
Dwarsdeur sy lewe het Jakobus liefdesverhoudings met manlike howelinge gehad, veral met Esmé Stewart, 6de lord d'Aubigny (later 1ste Hertog van Lennox); Robert Carr, 1ste Graaf van Somerset, en George Villiers, 1ste Hertog van Buckingham. Hy was in sy tyd berug vir sy manlike minnaars en daar is van hom gesê: Elizabeth was King, now James is Queen. Nie alle moderne historici stem egter saam dat hy definitief homo- of biseksueel was nie.(Bucholz, 2004)
Dood
Tydens die laaste jaar van sy lewe was die koning dikwels ernstig siek en hy het Londen al hoe minder besoek. In Maart 1625 het hy ’n beroerte gehad en hy is op 27 Maart in Theobalds House in Hertfordshire oorlede. Daar is diep gerou oor sy dood. Hy was tot aan die einde baie gewild, veral danksy ononderbroke vrede en lae belasting tydens die Jakobeaanse Tydperk.
Die "King James Version" van die Engelse Bybel is aan hom opgedra. Dit is in 1611 gepubliseer danksy die Hampton Court-konferensie wat hy byeengeroep het om probleme op te los met die vertalings wat destyds gebruik is. Dié vertaling van die Bybel word vandag nog wyd gebruik.
Thurlow Bergen
Thurlow Bergen (14 Januarie 1875 – 1 Mei 1954) was 'n Amerikaanse akteur. Hy was bekend vir sy rolle in die rolprente Prohibition (1915), The City (1916), en The Lottery Man (1916).
Forlì-Cesena (provinsie)
Die Provinsie Forlì-Cesena (Italiaans: Provincia di Forlì-Cesena) is 'n provinsie in die Emilia-Romagna-streek van Italië. Die hoofstad is die stad Forlì.
Dit het 'n oppervlakte van 2377 vierkante kilometer (918 vierkante myl) en 'n totale bevolking van ongeveer 400 000. Daar is 30 comuni (enkelvoud: comune) in die Provinsie Forlì-Cesena.
Teen Mei 2005 was die bevolking soos volg:
Bedreigde taal
UNESCO werk met vyf vlakke van taalbedreiging: "veilig", "kwesbaar" (word nie deur kinders gepraat buite die huis nie), "verseker bedreig" (word nie deur kinders gepraat nie), "ernstig bedreig" (word net gepraat deur die oudste generasies), "kritiek bedreig" (word net deur ŉ paar van die oudste generasie gepraat, gewoonlik semi-sprekers). Deur ŉ alternatiewe klassifikasieskema te gebruik, definieer die taalkundige Michael E. Krauss tale as "veilig" indien daar gemeen word dat kinders dit moontlik nog oor 'n honderd jaar sal praat; "bedreig" indien kinders dit moontlik nie meer oor honderd jaar sal praat nie (ongeveer 60-80% van tale val in hierdie kategorie); en "sterwend" indien kinders dit tans nie praat nie.
Daar is algemene konsensus dat taalverliese die kulturele rykdom van die wêreld benadeel. Verskeie projekte is onderweg en daarop gemik om die verliese te vertraag of bekamp deur taalherlewing van bedreigde tale en die bevordering van onderrig en geletterdheid in minderheidstale. Wêreldwyd het verskeie lande taalspesifieke wetgewing bekragtig wat gemik is op die beskerming en stabilisering van tale van inheemse spraakgemeenskappe. ŉ Klein groepie taalkundiges het betoog dat taalverlies ŉ natuurlike proses is wat nie teëgewerk moet word nie, en die optekening van bedreigde tale vir die nageslagte voldoende is. Slegs ŉ klein hoeveelheid sprekers van bedreigde tale beskou dit as ŉ goeie ding as hulle moedertaal verlore gaan, hoewel baie dink dat om oor te skakel na ŉ meerderheidstaal sosiale stigma moontlik kan verlig en ekonomiese geleenthede verbeter. Die oorgrote meerderheid sprekers van bedreigde tale sien die verlies van hul taal as ŉ noodlottige verbreking met hul kulturele identiteit en tradisies, en baie werk aktief daaraan om dreigende taalverlies te bekamp, en dikwels saam met taalkundiges op herlewingsprojekte. Met die besef dat meeste van die wêreld se bedreigde tale waarskynlik nie gered sal kan word nie, is baie taalkundiges besig met die dokumentering van die duisende tale waarvan min of niks kennis bestaan nie. Hulle werk kan ŉ groot hulp wees vir beide die taalwetenskappe en in die toekoms vir afstammelinge van die spraakgemeenskappe, indien hulle besluit om meer kennis op te doen oor hulle erftaal na dit uitgesterf het.
Riki Lindhome
Riki Lindhome (gebore 5 Maart 1979) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Changeling (2008), My Best Friend's Girl (2008), The Last House on the Left (2009), en The Lego Batman Movie (2017).
Henry Hallett
Henry Hallett (1 Februarie 1888 – 24 Julie 1952) was 'n Engelse akteur. Hy was bekend vir sy rolle in die rolprente The Gaunt Stranger (1931), The Hound of the Baskervilles (1931), Victoria the Great (1937), en Queen of Destiny (1938).
Ќ
Ќ (kleinletter: ќ) is ’n letter van die Cyrilliese alfabet wat in Masedonies gebruik word. Dit word uitgespreek as /c/ of /ʨ/.
Richard Paul (akteur)
Richard Paul (6 Junie 1940 – 25 Desember 1998) was 'n Amerikaanse akteur. Hy was bekend vir sy rolle in die rolprent The People vs. Larry Flynt (1996) en in die televisiereekse Carter Country (1977), Murder, She Wrote (1984), en Hail to the Chief (1985).
Jeremy Ray Valdez
Jeremy Ray Valdez (gebore 10 Julie 1980) is 'n Amerikaanse akteur en vervaardiger. Hy is bekend vir sy rolle in die rolprente Constantine (2005), La Mission (2009), Line of Duty (2013), en Dreamer (2013).
Eduard Johan Pieter Jorissen
Eduard Johan Pieter Jorissen (1829–1912) was 'n regter en staatsman in Suid-Afrika. Hy is in 1829 in Zwolle, Nederland, gebore. Hy laat vaar sy loopbaan as predikant in 1868 om joernalis te word. Hy vergesel president T.F. Burgers in 1875 na Nederland. Hy keer die volgende jaar terug en begin met sy studies in die regte. Hy word in 1876 Staatsprokureur van die Zuid-Afrikaansche Republiek. Hy vergesel die Onafhanklikheidsafvaardiging in 1877 na Engeland. Hy neem deel in die vredesonderhandelings na die Slag van Majuba en was regter van 1888 tot 1900. Hy is in 1912 oorlede.
Jaco Fouché
Jacobus Phillipus Fouché (29 November 1967) is 'n Afrikaanse skrywer.
Beknopte biografie
Hy ontvang in 1997 die Eugène Marais-prys vir Die ryk van die rawe en in 2012 behaal hy derde prys in NB Uitgewers se Groot Afrikaanse Romanwedstryd vir Verstevlei.
Vierde kabinet van J.B.M. Hertzog
Die 8ste kabinet van die Unie van Suid-Afrika, die vierde kabinet deur Generaal J.B.M. Hertzog gevorm, was van 18 Mei 1938 tot 17 Julie 1943 in Suid-Afrika aan bewind.
Kabinet
{| class="wikitable" ! colspan=2 | Pos ! Minister ! colspan=2 | Termyn ! Party
Veranderinge op 5 September 1939
Smuts het Eerste Minister geword en sy eie kabinet gevorm, nadat Hertzog deur die party se koukus uitgeskop is. ! colspan=2 | Pos ! Minister ! colspan=2 | Termyn ! Party
Veranderings in 1941
! colspan=2 | Pos ! Minister ! colspan=2 | Termyn ! Party
Jong stervoorwerp
’n Jong stervoorwerp (JSV) is ’n ster in die vroeë stadium van ontwikkeling. Hulle kan in twee groepe verdeel word: protosterre en voorhoofreekssterre.
Klassifikasie volgens spektrale energieverspreiding
’n Ster vorm deur die ophoping van materie wat uit ’n sirkumstellêre skyf in die protoster val. Materie in die skyf is koeler as die protoster se oppervlak en dit straal dus lig teen langer golflengtes uit. So word ’n oormaat infrarooi uitgestraal. Namate die materie in die skyf opraak, neem die infrarooi af.
JSV's word dus gewoonlik in stadiums van evolusie geklassifiseer volgens die daling in die verspreiding van hulle spektrale energie in die middel-infrarooi. Daarvoor word ’n stelsel gebruik wat in 1987 deur Lada geskep is. Hy het drie klasse voorgestel (I, II en III), geskoei op die waardes van intervalle van spektraalindeks \alpha \,:
.
Hier is \lambda \, die golflengte en F_\lambda die lugstroomdigtheid.
Die \alpha \, word bereken in die golflengte-interval van 2,2-20 {\mu}m (naby- en middelinfrarooistreek). Andre et al. het in 1993 ’n klas 0 ontdek: voorwerpe met sterk submillimeter-emissies, maar baie flou by. Greene et al. (1994) het ’n vyfde klas van "platspektrum"-bronne bygevoeg.
Dié klassifikasiestelsel weerspieël rofweg ’n evolusionêre volgorde. Die meeste Klas 0-bronne ontwikkel tot die Klas I-stadium en verloor hulle sirkumstellêre skyf. Eindelik word hulle opties sigbaar as voorhoofreekssterre.
Klas II-voorwerpe het sirkumstellêre skywe en stem rofweg ooreen met die klassieke T Tauri-sterre, terwyl Klas III-sterre hulle skywe verloor het en min of meer met T Tauri-sterre met swak lyne ooreenstem. Sterre in ’n tussenstadium, waar skywe net teen langer golflengtes waargeneem kan word (byvoorbeeld by 24 {\mu}m), is bekend as oorgangskyfvoorwerpe.
Klassifikasie volgens massa
Drie stadium word geïdentifiseer: swaar JSV's, JSV's met ’n gemiddelde massa en bruindwerge.
Rae Berger
Rae Berger (26 Maart 1877 – 9 November 1931) was 'n Amerikaanse akteur en regisseur.
Paranoïese persoonlikheidsteuring
'n Paranoïese persoonlikheidsteuring word gekenmerk deur deurdringende wantroue in en agterdog van andere – hul motiewe word as kwaadwillig geïnterpreteer. Hierdie tipe persoonlikheidsteuring begin in vroeë volwassenheid en kom voor in 'n verskeidenheid van kontekste.
У (Cyrillies)
У (kleinletter: у) is ’n letter van die Cyrilliese alfabet wat in Russies en Masedonies gebruik word en moenie met die letter Y in die Latynse alfabet verwar word nie. Dit word uitgespreek as /u/. In die ou Cyrilliese alfabet was die letter se naam oek (ѹкъ) en het dit ’n syferwaarde van 400 gehad.
Hemp
Oorspronklik was dit 'n onderkledingstuk wat deur beide mans en vroue gedra is. Heellaas het dit 'n term vir 'n wye verskeidenheid van bo-liggaam klere en onderklere geword. 'n Hemp is meer spesifiek 'n kleed met 'n kraag, moue met mansjetknope, en 'n volle vertikale opening met knopies of drukkertjies (Amerikaners sou dit 'n "rokshemp" noem). 'n Hemp kan ook gedra word met 'n das, kravat of serp rondom die hempskraag.
Geskiedenis
Die wêreld se oudste bewaarde kleed, ontdek deur Flinders Petrie, is 'n "hoogs gesofistikeerde" linnehemp van 'n Eerste Dinastie Egiptiese graf by Tarkan, c. 3000 v.C.: "die skouers en moue is fyn geplooi en gee vorm-passing terwyl die draer ruimte gegun word om in te beweeg".
Die hemp was tot die twintigste eeu 'n mansonderkledingitem. Hoewel die vroulike chemise 'n nouverwante kleed van die man s'n was, was dit die manskleed wat tot die moderne hemp ontwikkel het.
Medici
Die geslag De' Medici (of Dei Medici) was 'n magtige en invloedryke familie wat in Florence as grondlegger van die internasionale bankwese gedurende die 15de eeu op die gebied van kuns 'n toonaangewende rol gespeel het.
Die lede van die familie De' Medici het invloed op die kuns en die argitektuur, veral in Florence, gehad. Hulle het onder andere die Palazzo Pitti met die Boboli-tuine beset. Hulle het ook die museum in die Uffizi gestig.
Geskiedenis
In 1410 is Giovanni di Bicci as die beheerder van die vermoë van die pous benoem. Sy seun het die bank internasionaal uitgebou, waardeur hulle hul fortuin nog verder vergroot het. Naas Rome het daar filiale in Venesië, Pisa, Milaan, Avignon, Brugge, Genève en Londen gekom. Hul mag was die grootste onder die leiding van Lorenzo il Magnifico. Al sedert hul grootvader was De' Medici versamelaars van kuns. Brunelleschi en Donatello het opdrag gekry om die Dom in Florence te bou en te versier. Sonder die De' Medici sou daar geen Divina Commedia van Dante gewees het nie, geen Leonardo da Vinci, geen leerstoel vir Galileo Galilei, geen Dawid van Michelangelo en geen Uffizi. Michelangelo het sy opleiding as beeldhouer in die tuine van De' Medici begin. Botticelli het sy opdragte as kunsskilder gekry, Giovanni Boccaccio as digter.
Die De' Medici het geweet hulle kon steeds meer politieke mag verwerf nadat hulle ryk geword het as wolhandelaars en as bankiers. Die familie De' Medici het drie pouse, Leo X, Clemens VII en Leo XI, meer as vyftig kardinale en twee koninginne van Frankryk, Catharina en Maria, voortgebring. Deur die finansiering van veldtogte het die koning van Frankryk in die skuld geraak en is hy gedwing om tot 'n huwelik toestemming te gee. Sy skoondogter Maria de' Medici het 600 000 goudgulde as bruidskat meegebring. Aan die einde van die 17de eeu het die mag van die De' Medici afgeneem. In 1737 het die laaste De' Medici met politieke mag, Gian Gastone, gesterf. Daar is nog 'n newelyn wat produkte onder die naam Lorenzo De' Medici op die mark bring. In totaal lewe daar nog 25 persone met die naam De' Medici. Die gerug dat die familie volledig uitgesterf het, is dus onwaar.
In die 18de eeu het komponis Ruggiero Leoncavallo 'n driedelige opera oor die geskiedenis van De' Medici geskryf.
Familiegraf
De Medici lê in die Capelle Medicee van die Basilica San Lorenzo in Florence begrawe. Daar vind 'n ondersoek plaas na die leefgewoontes, siektes en doodsoorsake van De Medici. In twee jaar tyd sal in totaal 49 grafte van Medici-telge in die 300 jaar oue familiegraf geopen word. Op 7 Julie 2004 is 'n geheime kripte ontdek met die stoflike reste van nege mense, waaronder die lyk van groothertog Gian Gastone de' Medici (1671 - 1737), wat verward en vervuild aan sy einde gekom het.
Vic Toweel
Victor Anthony Toweel (gebore 28 Januarie 1928 in Benoni, Suid-Afrika, oorlede 15 Augustus 2008 in Sydney, Australië) was 'n Suid-Afrikaanse bokslegende en voormalige kapokgewig-wêreldkampioen.
Toweel is die broer van Willie Toweel, Jimmy Toweel, Fraser Toweel, Allan Toweel en Maurice Toweel. Almal goeie boksers of boksfigure in eie reg: Willie het in sy tyd om 'n wêreldtitel geveg; Jimmy was 'n SA kampioen; Alan was een van Suid-Afrika se voorste boksafrigters; en Maurice 'n puik promotor, ofskoon hy in 'n rolstoel was. Die voorliefde vir boks het gekom van hulle pa, Michael Joseph Toweel, wat van Libanese afkoms was.
Professionele loopbaan
Toweel veg onder noemname soos "Dinamiet", "Benoni se Magtige Muis", die "Benoni Buzzaw" en die "wit Henry Armstrong" vanweë sy konstante aanvalstyl. Toweel word in 1949 beroepsbokser en verower in 1950 die wêreldkroon vir kapokgewigte met 'n oorwinning oor Manuel Ortiz.
Lewe na sy boksloopbaan
Toweel tree in die 1980's af in Australië. Hy is op Vrydagoggend, 15 Augustus 2008, op 80-jarige ouderdom in Sydney oorlede.
Trivia
Toweel was die eerste Suid-Afrikaner wat ooit 'n wêreldtitel verower het. Hy hou die rekord vir die meeste platslaan-houe in 'n titelgeveg.
Hy slaan Danny O'Sullivan veertien keer plat voor die geveg in the 10de rondte gestop word. In 'n onderhoud na 'n geveg, vertel Sullivan verslaggewers "Adkeivhaep oi er", net voor hy sy bewussyn verloor.
Türkiyemspor Berlyn
Türkiyemspor Berlyn is 'n sokkerklub uit Berlyn, die hoofstad van Duitsland.
Geskiedenis
Die klub is in 1978 gestig deur 'n groep jong spelers wat vriendskaplike wedstryde gespeel het as Kreuzberg Gençler Birliği (Kreuzberg Jeugvereniging). Kreuzberg is 'n stadsdistrik van Berlyn.
Die klub is formeel in 1983 geregistreer as BFC Izmirspor, vernoem na die Turkse stad Izmir, waarmee baie van die destydse spelers bande gehad het.
Die klub is van die begin af finansieel ondersteun deur klein besighede vanuit die Turkse immigrantegemeenskap van Berlyn en in 1987 het die span sy naam verander na Türkiyemspor Berlyn.
Die klub het in 1988, 1990 en 1991 die DFB-Pokal gehaal en in 1991 tot die tweede rondte gevorder. In die 1990/91-seisoen het die klub promosie na die 2. Bundesliga gemis deurdat hulle gestraf is vir die gebruik van 'n ongemagtigde speler. Nadat hulle gedwing is om drie wedstryde oor te speel, het hulle net 'n gelykopuitslag in die laaste wedstryd van die seisoen nodig gehad. Die span het egter met 0-5 teen Tennis Borussia Berlyn verloor, wat toe gepromoveer het ten koste van Türkiyemspor.
Impak van die klub op Duitse sokker
Türkiyemspor word erken as een van die suksesvolste klubs wat uit die Duitse immigrantegemeenskap ontstaan het. Die klub het gehelp om 'n positiewe beeld van sy gemeenskap te skep en heelwat ander Turks-etniese klubs het in Türkiyemspor se voetspore gevolg. Die naam Türkiyemspor word nou ook gebruik deur klubs in Mönchengladbach, Wuppertal, Breuberg, Amsterdam, Australië en die VSA.
Die klub en sy ondersteuners is ongelukkig ook soms die teiken van vyandigheid en aanvalle deur radikale ver-regse groepe.
Baie-Comeau
Baie-Comeau is die belangrikste nywerheidsentrum aan die Côte-Nord (noordkus) van die Région de Manicouagan (Noordoos-Quebec, Kanada), sowat 420 kilometer noordoos van Ville de Québec (Quebecstad). Dit is die geboortedorp van die gewese Eerste Minister van Kanada, Brian Mulroney, wat hier ook vlot Frans leer praat het.
Baie-Comeau, wat teen die Manicouaganrivier en die Sint-Laurensrivier lê, is in 1937 deur die eienaar van die Amerikaanse koerant Chicago Tribune, Colonel Robert R. McCormick, as 'n sentrum vir die vervaardiging en uitvoer van papier gestig. Die dorpsnaam is ter nagedagtenis van die plaaslike natuurkundige Napoléon-Alexandre Comeau gekies.
Die huidige stad met sowat 22 000 inwoners is sedert 1982 'n samesmelting van die dorpe Hauterive en Baie-Comeau en die kernstad van die Municipalité régionale de comté (MRC) de Manicouagan met sy ag munisipaliteite (daar is ook 'n outogtone nedersetting). Soos elders in Quebec is die bosboubedryf en papiernywerheid van die belangrikste werkgewers in die gewes. Goedkope energie van Hydro-Québec se komplekse maak Baie-Comeau 'n geskikte plek vir die aluminiumnywerheid van Alcoa, die grootste vervaardiger van hierdie metaal in Kanada. Die dorp beskik oor 'n hawe.
In die gebied van Baie-Comeau begin die natuur asembenemende dimensies aanneem. Die Sint-Laurensrivier word hier wyer en begin 'n golf vorm terwyl die Manicouaganrivier met die reusagtige Daniel-Johnsondam (met die kragstasie Manic 5) van Hydro-Québec kan spog. Baie-Comeau is 'n gunstige vertrekpunt vir uitstappies na die hidroëlektriese kompleks van Manic-Outardes. Strande is deel van die natuurskoon, en die water bereik in die somer temperature van sowat 20 °C.
Die Route 138 Est (Grootpad 138 Oos) verbind Baie-Comeau met die dorpe langs die Sint-Laurensrivier. Godbout is 'n paradys vir hengelaars en bied met sy museum bowendien die moontlikheid om 'n indruk van die kuns van die Eerste Nasies en Inuït te kry. Naby Pointe-des-Monts bereik die Sint-Laurensrivier uiteindelik golfbreedte. Talle skepe het hier op die rotsbanke vergaan, en hul wrakke lê verstrooi rondom Quebec se oudste vuurtoring.
Arthur Hambling
Arthur Hambling (14 Maart 1888 – 6 Desember 1952) was 'n Engelse akteur. Hy was bekend vir sy rolle in die rolprente 'Pimpernel' Smith (1941), Don't Take It to Heart! (1944), en Odd Man Out (1947), en in die televisiereeks BBC Sunday-Night Theatre (1950).
Ў
Ў (kleinletter: ў) is ’n letter van die Cyrilliese alfabet wat in Belarussies en ’n paar nie-Slawiese tale gebruik word. Dit word "kort oe" (Belarussies: у кароткае, oe karotkaje) genoem omdat dit soos ’n у (uitspraak: "oe") lyk, maar nie ’n volle klinker is nie. Die letter word uitgespreek as /wh/.
Roossenekal
Roossenekal is 'n dorp in Limpopo, Suid-Afrika. Dit is ongeveer 25 km noord van Stoffberg. Die dorp kan sy oorsprong terugvoer na die oorlog (1882–1883) tussen die Zuid-Afrikaansche Republiek en die Mapoggers en is vernoem na veldkornet Stephanus Johannes Roos en kommandant Frederik Senekal.
Geskiedenis
Roossenekal is vernoem na twee offisiere van die Zuid-Afrikaansche Republiek (ZAR) wat tydens die Mapogoorlog gesneuwel het. Hierdie oorlog is in 1882-3 gevoer teen die Mapoggers, 'n stam wat op verskeie koppe oos van die Steelpoortrivier in Mpumalanga gewoon het.
Frederik Senekal was die kommandant van die Rustenburg kommando. Hulle het laer getrek by 'n magneetkoppie, wat later as feesterrein gebruik is. Hulle taak was om een van die Mapoggers se statte, kwaPondo (Vlugkraal), aan te val. Sommige swart krygers het in aangrensende grotte weggekruip. Op 25 November 1882 het Senekal besluit om daardie grotte met dinamiet op te blaas. Hy het by een van die grotte ingeloer en is toe deur die kop geskiet. Hy is naby Rustenburg se laer begrawe.
Veldkornet Stephanus Johannes Roos was 'n lid van die Pretoria kommando. Hierdie kommando was deel van die hooflaer en was getrek juis waar die dorp Roossenekal later uitgelê is. Op 28 Februarie 1883 het 'n taakmag van 250 man opgeruk na 'n hoë kop waar die vyand in grotte weggekruip het. Twee ladings van 200 lb. dinamiet is in die grotte afgeskiet. Toe Roos daarna by die een grot inloer, tref 'n koeël hom in die kop. Hy is op slag dood. Hy is net langs die hooflaer begrawe.
Die dorp Roossenekal is in 1886 geproklameer, nadat G.R. von Wielligh dit opgemeet het. Daar is 134 erwe van 200 voet by 200 voet.
Omgewing
Roossenekal is die nuwe eindpunt vir die takspoorlyn vanaf Middelburg. Dit is in 1966 verleng vanaf Stoffberg toe vanadium, titaan en ystererts in die voorheuwels van die Steenkampsberge ontdek is. Die Mapogsmyn is naby die dorp. Die distrik is ook bekend vir sy geel varkore.
'n Standbeeld van hoofman Nyabêla is by die Mapogsgrotte op 17 Desember 1970 opgerig.
Ná die Tweede Vryheidsoorlog het die NG Kerk by Laersdrif 'n nedersetting vir armblankes gestig. Dit is sowat 15 km suidwes van Roossenekal geleë.
Dwaalboom
Dwaalboom is ’n nedersetting in die suidweste van die provinsie Limpopo, Suid-Afrika. Dis ongeveer ewe ver van Gaborone, Botswana en Thabazimbi, Limpopo, en suid van die Atherstone-natuurreservaat geleë. Dit vorm deel van die Thabazimbi-munisipaliteit.
Ontwykende persoonlikheidsteuring
'n Ontwykende persoonlikheidsteuring is 'n persoonlikheidsteuring wat gekenmerk word deur 'n deurdringende patroon van sosiale inhibisie, gevoelens van ontoereikendheid, en hipersensitiwiteit vir kritiek. Dit begin gedurende vroeë volwassenheid en dit presenteer in 'n verskeidenheid kontekste.
Dwaalboom
Bevolking
Volgens die sensus van 2011 het Dwaalboom toe 586 inwoners gehad van wie amper 63% swart was en amper ’n derde wit. Tswana was die grootste huistaal met 220 sprekers en Afrikaans die naasgrootste met 202.
Afrikaanse kerke
duimnael|links|300px|Die ingebruikneming van die destydse [[Gereformeerde kerk Drieviersboom se kerkgebou op Dwaalboom op 20 Oktober 1990.]] Dwaalboom was van 1938 tot 2008 een van die tweede bedieningspunte van die Gereformeerde kerk Drieviersboom. Die ander was Northam. Die huidige kerkgebou, wat nou behoort aan die Gereformeerde kerk Thabazimbi en waarin dienste steeds gehou word, is op 20 Oktober 1990 in gebruik geneem.
Die gemeente bestaan hoofsaaklik uit bees- en tabakboere. Al skei groot afstande die lidmate van mekaar, bring Nagmaalsgeleenthede tog almal van ver en byeen. In 1951 berig Ons gemeentelike feesalbum: “Dwaalboom is 'n jong gemeente met groot moontlikhede, nie net op tydelike gebied nie, maar veral op geestelike gebied. Die verderwende invloed van die stad wat soveel menseharte kil en koud gemaak het, het nog nie sy invloed hier versprei nie. Omdat byna al ons lidmate boere is wat uit die bodem moet lewe, dwing die natuur hulle om neer te buig voor die Skepper van hemel en aarde.”
Die Hervormde Kerk se gemeente Ruskoppies is op 11 Augustus 1941 hier gestig met sy middelpunt op Plaas 9.
Lee Payant
Lee Payant (1924 – 14 Desember 1976) was 'n Amerikaanse akteur en regisseur. Hy was bekend vir sy rolle in die rolprente Bridge to the Sun (1961), Asterix (1967), Asterix & Cleopatra (1968), en Bloody Friday (1972).
Laerskool M.W. de Wet
Die Laerskool M.W. de Wet is ’n primêre parallelmediumskool in Edenvale aan Gauteng se Oos-Rand.
Dit is sedert 2010 die enigste staatskool in Edenvale waaraan enige onderrig deur medium Afrikaans gebied word, nadat die Laerskool Edenvale in 1992 met dié skool saamgesmelt het en die Hoërskool Edenvale (gestig in 1956) van 2008 tot 2010 Engelsmedium geword het en sedertdien as Dowerglen High School bekendstaan om dit van Edenvale High School te onderskei.
Geskiedenis
Op 4 November 1947 is die naam van die skool amptelik na M.W. de Wet verander ter ere van M.W. de Wet, skoolhoof van 1903 tot 1923 van die goewermentskool in Edenvale. De Wet het nie alleen ’n rol gespeel as hoof van die skool nie, maar ook in die ontwikkeling van Christelike waardes en op die gebied van opvoeding en kultuur. Die skool het op 14 Desember 1951 na sy huidige perseel op die hoek van 15de Laan en Tweede Straat, Edenvale, verhuis.
Weens die afname in Edenvale se Afrikaanse inwoners en die algemene krimpende kindertal van wit mense in Suid-Afrika, het die Laerskool M.W. de Wet op 6 Januarie 1992 met die Laerskool Edenvale, wie se terrein 1,7 km noordnoordwes van M.W. de Wet s’n was, saamgesmelt onder laasgenoemde se naam en op hul perseel. Die Laerskool Edenvale se ou terrein word nou gebruik vir etlike afdelings van die Ekurhuleni-stadsraad. Op 8 Januarie 1992 het M.W. de Wet met 473 leerlinge heropen. Die skool het sy 50-jarige bestaan op 15 Oktober 1997 gevier en op 12 Januarie 1998 sy eerste gr. R.-klas geopen.
Omdat die daling in Edenvale se Afrikaanse gemeenskap voortgeduur het, is besluit om M.W. de Wet vanaf 16 Januarie 2002 ’n parallelmediumskool te maak. Op hierdie dag het die eerste twee Engelse klasse, gr. R. en gr. 1, geopen. Net ’n jaar later, op 13 Januarie 2003, is die skool se naam amptelike ná langer as 50 jaar na die Laerskool M.W. de Wet Primary School verander.
Afrikaanse kerk krimp ook
In onderstaande tabel kan die uitwerking van Edenvale se kleinerwordende Afrikaanse gemeenskap, wat gelei het tot die sluiting van een skool, gedeeltelike verengelsing van nog een en die algehele verengelsing van die derde een, gesien word:
Ф (Cyrillies)
Ф (kleinletter: ф) is ’n letter van die Cyrilliese alfabet. Dit is afgelei van die Griekse letter φ en word uitgespreek as /f/. In die ou Cyrilliese alfabet was die letter se naam frt (фрътъ) en het dit ’n syferwaarde van 500 gehad.
Lee Bergere
Lee Bergere (10 April 1924 – 31 Januarie 2007) was 'n Amerikaanse akteur. Hy was bekend vir sy rolle in die televisiereekse Studio One in Hollywood (1948), Star Trek (1966), Soap (1977), en Dynasty (1981).
Afar
Afar (Qafaraf, ’Afar Af, Afaraf, Qafar af) is 'n Koesjitiese taal wat deur sowat 2 miljoen mense in Djiboeti, Eritrea en Ethiopië aan die Horing van Afrika gepraat word. Dit geniet in Djiboeti, Eritrea en Ethiopië erkenning as 'n nasionale taal. Afar word met die Latynse alfabet geskryf. Afar word as 'n Laagland Oos-Koesjitiese taal gekategoriseer met die naaste verwante Saho, gevolg deur Somalies, die amptelike taal van Somalië, en Oromo.
In Ethiopië word Afar as ampstaal van die Afar-streek in Noordoos-Ethiopië erken en met die Ge'ez-skrif geskryf. Afar is Djiboeti se tweede belangrikste taal met sowat 35% van die bevolking wat dit praat, net na Somalies met 60%. Sedert 2020 dien Afar saam met Amharies, Engels, Oromo, Somalies en Tigrinya as amptelike tale van Ethiopië.
Diskografie van Nico Carstens
Die artikel behandel die diskografie van die Suid-Afrikaanse trekklavierspeler en komponis, Nico Carstens.
Eric Vale
Eric Vale is 'n Amerikaanse akteur en skrywer. Hy is bekend vir sy rolle in die rolprent One Piece: Strong World (2009) en in die televisiereekse Dragon Ball GT: Doragon bôru jîtî (1996), One Piece (1999), en Dragon Ball Z Kai (2009).
Antony Hamilton
Antony Hamilton (4 Mei 1952 – 29 Maart 1995) was 'n Engelse akteur. Hy was bekend vir sy rolle in die rolprente Nocturna (1979) en Jumpin' Jack Flash (1986), en in die televisiereekse Cover Up (1984) en Mission: Impossible (1988).
Sara Lindsey
Sara Lindsey is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Promised Land (2012), Concussion (2015), Blue Jay (2016), en Please Come With Me (2018).
Nigel Mansell
Nigel Mansell (gebore op 8 Augustus 1953) is 'n voormalige Britse Formule Eenrenjaer en die 1992-wêreldbestuurderskampioen.
Ontkieming
Ontkieming is die proses waardeur 'n organisme uit 'n saad of soortgelyke struktuur groei. Die proses vind begin met die uitloop van 'n saailing van 'n saad van 'n angiosperm of naaksadige, die groei van 'n sporeling van 'n spoor, soos die spore van Fungus, varings, bakterieë, en die groei van die stuifmeelbuis vanaf die stuifmeelkorrel van saadplante (Spermatophyta).
Saadplante
[[Lêer:Seed_Germination.png|duimnael|
-Stap 1 - Die absorbsie van water maak dat die saad se huid breek.
-Stap 2 - Die absorbsie van die saad se huid lei tot die ontwikkeling van die (1) kiemwortel, (2) blaartjie en (3) die saadlobbe.
-Stap 3 - Dit is die finale stap in die ontkiemingsproses van die saad waar die saadlobbe vergroot en wat as't ware die blare word. Temperatuur moet op 'n optimale vlak behou word. ]] Saadontkieming hang beide af van interne en eksterne kondisies. Die meeste eksterne faktore sluit in: die regte temperatuur, genoeg water, genoeg suurstof en lug, asook genoeg lig of donkerte. Suksesvolle ontkieming wissel tussen verskillende plantsoorte. Dit hang ook gewoonlik af van die enkele saad en word nouliks verbind met die ekologiese kondisies van die plant se natuurlike habitat. Sommige sade se toekomstige ontkieming word beïnvloed deur die omgewing gedurende die vormingstydperk; in meeste gevalle ondergaan hierdie sade dan 'n dormansie ('n tydperk van geen groei, maar steeds lewendig).
Dormansie
Sommige lewendige sade is dormant en benodig tyd, of 'n spesifieke kondisie in die omgewing om te verander voordat hulle kan ontkiem. Saad dormansie kan in verskillende dele van die saad geskied, byvoorbeeld, in die embrio; in ander gevalle is die saadhuid betrokke. Om dormansie te breek, behels die verandering in membrane, wat geïnisieer word deur dormansie-breek seine, dit kom gewoonlik voor binne gehidreerde sade. Faktore wat saad dormansie affekteer, sluit in die teenwoordigheid van sekere planthormone, veral absisiensuur, wat ontkieming aanmoedig, en, wat 'n saad se dormansie kan beëindig. Tydens brouery, kan gort sade behandel word met gibberellien, om die produksie van garsmout te verseker.
Saailing vestiging
In sommige gevalle, beteken die voorkoms van die kiemwortel die einde van ontkieming en die begin van die vestiging, 'n periode waar die reserwevoedsel gebruik word wat in die saad gestoor is. Ontkieming en vestiging is kritiese fases in 'n plant se leeftyd, wanneer hulle die mees kwesbaarste is vir besering, siektes of waternood. Die ontkiemingsproses kan as 'n aanduiding dien van fitotoksisiteit in grond. Die einde tussen verspreiding van sade en die voltooiing van vestiging kan so hoog wees dat baie spesies al aangepas het om groot getalle saad te produseer.
Ontkiemingstempo en ontkiemingskapasiteit
In landbou en tuinbou, is die ontkiemingstempo die hoeveelheid saad van 'n spesifieke plantspesie, wat sal ontkiem oor 'n sekere tydperk. Dit is 'n maatstaf om ontkieming te meet binne 'n sekere tydspan en word gewoonlik uitgedruk in persentasie, byvoorbeeld 85% ontkiemingstempo dui aan dat 85 uit 100 sade moontlik sal ontkiem onder gunstige omstandighede tydens die ontkiemingsperiode. Die saad se ontkieming word bepaal deur die saad se genetiese komposisie, morfologiese eienskappe en omgewingsfaktore. Die ontkiemingstempo is nuttig om die hoeveelheid saad te bereken vir 'n sekere getal plante. Die ontkiemingstempo is dus die tyd wat dit neem vir die saad vandat dit gesaai is om te ontkiem. Aan die ander kant is die getal saad wat nodig is om ontkieming in 'n populasie te laat plaasvind, word na verwys as ontkiemingskapasiteit.
Ontkieming in dikotiele
[[Lêer:Stages_of_germination_in_pea_plants.svg|duimnael|Die fases van ontkieming van 'n ertjieplant. A - Die saadhuid
B - Kiemwortel
C - Primêre wortel
D - Sekondêre wortel
E - Saadlob
F - Blaartjie
G - Blaar
Epigeal
By epigeale ontkieming (of epigeuse ontkieming) verleng die hipokotiel en vorm 'n haak, en trek eerder as om die saadlobbe en die apikale meristem deur die grond te stoot. Sodra dit na die oppervlak kom, trek dit die saadlobbiges reguit en trek die punt van die groeiende saailinge in die lug. Boontjies, tamarind en papaja is voorbeelde van plante wat op hierdie manier ontkiem.
Hypogeal
Ontkieming kan ook geskied deur hipogeale ontkieming (of hipogeuse ontkieming), waar die epikotiel verleng en die haak vorm. In hierdie tipe ontkieming bly die saadlobbe onder die grond waar hulle uiteindelik ontbind. Ertjies en mango ontkiem byvoorbeeld op hierdie manier.
Ontkieming by eensaadlobbiges
In eensaadlobbige sade word die embrio se kiemwortel en saadlobbe onderskeidelik bedek met 'n coleorhiza en koleoptiel. Die coleorhiza is die eerste deel wat uit die saad groei, gevolg deur die kiemwortel. Die koleoptiel word dan deur die grond opgestoot totdat dit die oppervlak bereik. Daar hou dit dan op om te verleng en die eerste blare verskyn
Vroeë ontkieming
Wanneer 'n saad ontkiem sonder om al vier die stadiums van saadontwikkeling te ondergaan, dit wil sê bolvormige, hartvorm, torpedovorm en 'n saadlobbige stadium, staan ​​dit bekend as 'n ontkiemende ontkieming.
Stuifmeelontkieming
Nog 'n ontkiemingsgebeurtenis gedurende die lewensiklus van gimnosperme en blomplante is die ontkieming van 'n stuifmeelkorrel na bestuiwing. Soos sade, word stuifmeelkorrels baie ontwater voordat dit vrygestel word om die verspreiding van een plant na 'n ander te vergemaklik. Dit bestaan ​​uit 'n beskermende laag wat verskillende selle bevat (tot 8 in gimnosperme, 2-3 in blomplante). Een van hierdie selle is 'n buissel. Sodra die stuifmeelkorrel op die stigma van 'n ontvanklike blom beland (of 'n vroulike keël in gimnosperme), neem dit water op en ontkiem. Stuifmeelontkieming word vergemaklik deur hidrasie op die stigma, asook deur die struktuur en fisiologie van die stigma en styl. Stuifmeel kan ook veroorsaak word om in vitro te ontkiem (in 'n petriskottel of proefbuis).
Tydens ontkieming strek die buissel in 'n stuifmeelbuis. In die blom groei die stuifmeelbuis dan na die ovule waar dit die sperm wat in die stuifmeelkorrel geproduseer word, vir bemesting lei. Die ontkiemde stuifmeelkorrel met sy twee spermselle is die volwasse manlike mikrogametofiet van hierdie plante.
Onaanpasbaarheid
Aangesien die meeste plante beide manlike en vroulike geslagsorgane in hul blomme dra, is die risiko groot vir selfbestuiwing en inteling. Sommige plante gebruik die beheer van stuifmeelontkieming as 'n manier om hierdie selfbestuiwing te voorkom. Ontkieming en groei van die stuifmeelbuis behels molekulêre sein tussen stigma en stuifmeel. By selfverenigbaarheid met plante kan die stigma van sekere plante molekulêre stuifmeel van dieselfde plant herken en voorkom dat dit ontkiem.
Ontkieming van spore
Ontkieming kan ook verwys na die opkoms van selle uit rustende spore en die groei van sporele hifes of thalli vanaf spore in swamme, alge en sommige plante. Kondia is ongeslagtelike voortplanting (voortplanting sonder die versmelting van gamete), spore van swamme wat onder spesifieke toestande ontkiem. 'n Verskeidenheid selle kan gevorm word uit die ontkiemdende konidia. Die mees algemene is kiembuise wat groei en ontwikkel tot hifes. Die aanvanklike vorming en daaropvolgende verlenging van die kiembuis in die fugus Aspergillus niger is in 3D vasgevang met behulp van holotomografie-mikroskopie. 'n Ander soort sel is 'n konidiale anastomoses buis; dit verskil van kiembuise deurdat dit dunner is, korter is, nie takke het nie, vertoon hoe dit groei en tuis teen mekaar is. Elke sel het 'n buisvormige vorm, maar die konidiale anastomose-buis vorm 'n brug wat versmelting tussen konidia moontlik maak..
Rustende spore
In spore wat rus, behels ontkieming die kraak van die dik selwand van die rustende spoor. By kraak die dikwandige Zygosporangium byvoorbeeld oop en die sigospoor binne-in gee aanleiding tot die opkomende sporangioforie. In slymvorms verwys ontkieming na die opkoms van amoebiese selle uit die geharde spoor. Nadat die spoorwand gekraak is, behels verdere ontwikkeling seldeling, maar nie noodwendig die ontwikkeling van 'n meersellige organisme nie (byvoorbeeld in die vrylewende amoebas van slymvorms).
Varings en mos
By plante soos bryofiete, varings en enkele ander ontkiem spore tot onafhanklike gametofiete. In die bryofiete (soos mos) ontkiem spore tot protonemata, soortgelyk aan swamkappe, waaruit die gametofiet groei. By varings is die gametofiete klein, hartvormige protalli wat dikwels onder 'n volwasse plant met 'n spore-werpsel voorkom.
Bakterieë
Bakteriese spore kan eksospore of endospore wees, wat rustende strukture is wat deur 'n aantal verskillende bakterieë geproduseer word. Hulle het geen of baie lae metaboliese aktiwiteit en word gevorm as reaksie op ongunstige omgewingstoestande. Dit laat oorlewing toe en is nie 'n vorm van voortplanting nie. Onder geskikte omstandighede ontkiem die spoor om 'n belangrike bakterie te produseer. Endospore word binne die moedersel gevorm, en eksospore word aan die einde van die moedersel gevorm as 'n knop.
Liggestimuleerde ontkieming
Soos vroeër genoem, kan lig 'n omgewingsfaktor wees wat die ontkiemingsproses stimuleer. Die saad moet kan bepaal wanneer dit die perfekte tyd is om te ontkiem, en dit doen hulle deur omgewingsaanwysings op te spoor. Sodra die ontkieming begin, word die gestoorde voedingstowwe wat tydens rypwording opgehoop het, verteer, wat dan die uitbreiding van die sel en algehele groei ondersteun. Binne liggestimuleerde ontkieming is Phytochrome B (PHYB) die fotoreseptor wat verantwoordelik is vir die beginfases van ontkieming.
Wanneer rooi lig aanwesig is, word PHYB omgeskakel in sy aktiewe vorm en beweeg dit van die sitoplasma na die kern waar dit die afbreek van PIF1 reguleer. PIF1, fitochroom-interaksie-faktor-1, reguleer ontkieming negatief deur die uitdrukking van proteïene te verhoog wat die sintese van gibberellien (GA), 'n belangrike hormoon in die ontkiemingsproses, onderdruk. 'n Ander faktor wat ontkieming bevorder, is HFR1 wat op een of ander manier in die lig ophoop en onaktiewe heterodimere vorm met PIF1. Alhoewel die presiese meganisme nie bekend is nie, speel stikstofoksied (NO) ook 'n rol in hierdie baan. NO word gebruik om die PIF1-geenuitdrukking te onderdruk en stabiliseer HFR1 op een of ander manier om die begin van ontkieming te ondersteun. Bethke et all (2006) het slapende Arabidopsis-sade aan NO gas blootgestel en binne die volgende vier dae het 90% van die sade die sluimering gebreek en ontkiem.
Informix
Informix is 'n familie van relasionele databasisbestuurstelsel produkte wat deur IBM uitgegee word. Die sagteware word meestal gebruik ter ondersteuning van stelsels wat transaksie-prosessering doen, maar word ook vir data-analise ingespan.
Teorie
Teorie is 'n kontemplerende en rasionele tipe abstrakte of veralgemenende denke, of die resultate van sulke denke. Afhangende van die konteks, kan die resultate byvoorbeeld insluit algemene verduidelikings van hoe die natuur werk. Die woord het sy wortels in Antieke Griekeland, maar in die moderne gebruik het dit verskeie verskillende, verwante betekenisse aangeneem.
Informix
IBM koop die Informix-tegnologie in 2001 oor van 'n maatskap genaamd "Informix Software".
Teorie
'n Teorie kan normatief (of voorskriftelik) wees, wat beteken: 'n veronderstelling oor wat behoort te wees. Dit bied "doelwitte, norme en standaarde". 'n Teorie kan 'n liggaam van kennis wees, wat moontlik mag of nie mag verband hou met spesifieke verduidelikende modelle nie. Om te teoretiseer is om hierdie liggaam van kennis te ontwikkel.
In Aristoteles se definisies, word teorie baie dikwels gekontrasteer met "praktyk" (uit die Griekse praxis, πρᾶξις) 'n Griekse term vir "doen", wat teenoor teorie staan, want suiwer teorie behels geen doen nie, afgesien van dit self.
In die moderne wetenskap, verwys die term "teorie" na wetenskaplike teorieë, 'n goed-bevestigde tipe van verduideliking van die natuur, gemaak op 'n manier wat in ooreenstemming is met die wetenskaplike metode, en die vervulling van die kriteria wat vereis word deur moderne wetenskap. Sulke teorieë word beskryf op so 'n manier dat enige wetenskaplike in die veld in 'n posisie is om dit te verstaan en om óf empiriese ondersteuning te voorsien ("verifieer") óf om dit empiries te weerspreek ("vervals"). Wetenskaplike teorieë is die mees betroubare, streng en omvattende vorm van wetenskaplike kennis, in teenstelling met die meer algemene gebruik van die woord "teorie" wat impliseer dat iets onbewys of spekulatief is (wat beter beskryf word deur die woord "hipotese"). Wetenskaplike teorieë word onderskei van hipoteses, wat individuele empiries-toetsbare veronderstellings is, en wetenskaplike wette, wat 'n beskrywing is van hoe die natuur sal optree onder sekere omstandighede.
Kappietrui
'n Kappietrui (ook genoem 'n hoodie) is 'n sweetpakbaadjie met 'n kappie. Hoodies sluit dikwels sakke in, toegewerk op die laer voorkant, en (gewoonlik) 'n trekkoord om die kappie mee toe te trek.
Ц
Ц (kleinletter: ц) is ’n letter van die Cyrilliese alfabet. Dit word uitgespreek as /t͡s/. In die ou Cyrilliese alfabet was die letter se naam tsi (ци) en het dit 'n syferwaarde van 900 gehad. Dié letter kan verwar word met die letter Џ.
Modena (provinsie)
Die Provinsie Modena (Italiaans: Provincia di Modena) is 'n provinsie in die Emilia-Romagna-streek van Italië. Die hoofstad is die stad Modena.
Dit het 'n oppervlakte van 2 689 vierkante kilometer (1 038 vierkante myl) en 'n totale bevolking van ongeveer 700 000 teen 2012. Daar is 48 comuni (enkelvoud: comune) in die Provinsie Modena.
Teen 31 Mei 2005 was die bevolking soos volg:
Herbert Berghof
Herbert Berghof (13 September 1909 – 5 November 1990) was 'n Amerikaanse akteur. Hy was bekend vir sy rolle in die rolprente Fräulein (1958), Cleopatra (1963), Harry and Tonto (1974), en Target (1985).
Francia
Francia is in die bronne van die 9de eeu die algemene (Latynse) naam van die Frankiese Ryk. Na die opsplitsing van die Karolingiese Ryk verwys die naam na die drie Frankiese ryke: Die Wes-Frankiese Ryk (Francia Occidentalis, later Frankryk), die Middel-Frankiese Ryk of Lotaringe (Francia Media) en die Oos-Frankiese Ryk (Francia Orientalis, later Duitsland).
Ч
Ч (kleinletter: ч) is ’n letter van die Cyrilliese alfabet wat onder meer in Russies, Serwies en Bulgaars gebruik word. Dit word uitgespreek as [t͡ɕ] of [t͡ʃ] (Afrikaans: tsj). In die ou Cyrilliese alfabet was die letter se naam tsjrf (чрьвь) en het dit ’n syferwaarde van 90 gehad.